ПIераскан Iуьйранна иттанашкахь полисхой гулбеллера Венерчу 14-чу кIоштанарчу цхьана ишколан кертахь. Йоккхачу гIовгIанца арабевллачу Iедалхоша лоьхуш бара карахь герзаш долу нохчий. Маршо Радионе Венерчу полицехь тIечIагIдиа ма-хиллара, цу леринчу операцин бахьана дара меттигерчу бахархоша полице кхерабаларца телефонашкахула аьрзнаш дина хилар, шайн кIоштарчу ишколан кертахь герзаш детташ, еха мажош а йолуш нохчий бу аьлла. Арз динчех цхьаммо иштта тIетоьхнера, шена хетарехь, вовшашца дов даьлла африкхой, нохчий бу ишколан кертахь герз деттарш, аьлла.